..............(sz.) napirend

**E L Ő T E R J E S Z T É S**

**a Képviselő-testület 2019. december 19-ei rendes ülésére**

**Tárgy:** Javaslat a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Kalocsai Tímea

Városüzemeltetési Igazgatóság

 Városrendészeti Osztály osztályvezetője

**Egyeztetve:** …................................................

 dr. Varga Előd Bendegúz

 alpolgármester

**Látta:** ...........................................................

 dr. Szalai Tibor

 jegyző

…………………………………….

 dr. Murai Renáta

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete (továbbiakban: **Rendelet**) tartalmazza a II. kerület közigazgatási területén a járművel várakozás rendjének kialakítására és az üzemképtelen járművek tárolására vonatkozó szabályokat.

A Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Fővárosi Közgyűlési rendelet 13. § (2) bekezdése alapján: „A *lakossági várakozási hozzájárulást, a gazdálkodói várakozási hozzájárulást és az egészségügyi várakozási hozzájárulást a kerületi önkormányzat képviselő-testülete adja ki. E hozzájárulások kiadásának eljárási szabályait, a jelen rendelet szerint kedvezményes várakozásra jogosultak körének bővítését, valamint a lakossági várakozási hozzájárulások kiadásának jelen rendelet 10. § (2) bekezdésében felsoroltakon túli egyéb feltételeit a kerületi önkormányzatok saját rendeletükben szabályozzák.”*

# Budapest Főváros Közgyűlése a 23/2018. (VI.19.) Főv. Kgy. rendelettel módosította a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Fővárosi Közgyűlési rendeletet (továbbiakban: **Főv. Kgy. Rendelet**) és annak mellékleteit.

Ezen módosítás során a Fővárosi Közgyűlés módosította **Főv. Kgy. Rendelet** 12. § (3) bekezdését. A módosítással az egészségügyi várakozási hozzájárulás az adott kerület közigazgatási területén lévő közúti várakozóhelyeken időtartam-korlátozás és díjfizetés nélküli várakozásra jogosít. A legfeljebb 2 óra időtartamú díjfizetés nélküli várakozásra jogosító időbeni korlátozás eltörlésre került.

A **Rendelet** jelenleg hatályos 5. § (3) bekezdése alapján az egészségügyi várakozási hozzájárulás a II. kerület közigazgatási területén lévő közúti várakozóhelyeken legfeljebb 2 óra időtartamú díjfizetés nélküli várakozásra jogosít. A **Rendeletnek** összhangban kell lennie a **Fővárosi Kgy. Rendelettel**, ezért a **Rendelet** 5. § (3) bekezdését módosítani szükséges.

Kérem a Tisztelt Képviselő-testületet, hogy az előterjesztést megtárgyalni és az alábbi rendelet-módosítási javaslatot elfogadni szíveskedjen.

A Képviselő-testület Magyarország Alaptörvénye 32. cikk (1) bekezdés a) pontjában, és a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv**) 42. § 1. pontjában foglalt hatáskörében , valamint az **Mötv.** 23.§ (5) bekezdés 3. pontjában foglalt, mint ellátandó helyi önkormányzati feladat tekintetében jogosult a rendeletmódosítás tárgyában dönteni.

*A rendelet elfogadásához minősített többségű szavazati arány szükséges.*

Budapest, 2019. december 9.

**Őrsi Gergely**

  **polgármester**

**Budapest Főváros II. Kerületi Önkormányzat** **Képviselő - testületének …./2019. (……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| Rendelet **5.§ (3) bekezdése:**5.§ (3) Az egészségügyi várakozási hozzájárulás a II. kerület közigazgatási területén lévő közúti várakozóhelyeken legfeljebb 2 óra időtartamú díjfizetés nélküli várakozásra jogosít. A várakozás megkezdésének időpontját a gépjármű első szélvédő üvege mögött - kívülről teljes egészében jól látható módon - elhelyezett tárcsán jelezni kell. A tárcsa jelzését a jármű eltávozása nélkül megváltoztatni tilos. | A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el:**1. §**A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet **5.§ (3) bekezdése** az alábbiak szerint módosul:*„(3) Az egészségügyi várakozási hozzájárulás a II. kerület közigazgatási területén lévő közúti várakozóhelyeken időtartam-korlátozás és díjfizetés nélküli várakozásra jogosít.”***2. §**E rendelet a kihirdetést követő napon lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat** **Képviselő - testületének …. /2019. (……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23.§ (5) bekezdés 3. pontjában meghatározott feladatkörében eljárva a következőket rendeli el:

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet 5.§ (3) bekezdése az alábbiak szerint módosul:

*„(3) Az egészségügyi várakozási hozzájárulás a II. kerület közigazgatási területén lévő közúti várakozóhelyeken időtartam-korlátozás és díjfizetés nélküli várakozásra jogosít.”*

**2. §**

E rendelet a kihirdetést követő napon lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Őrsi Gergely** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testületének aII. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének (továbbiakban: **Rendelet**) módosítása vált szükségessé.

A Magyar Orvosi Kamara (a továbbiakban: **MOK**) kezdeményezte a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (a továbbiakban: **R**.) módosítását.

**RÉSZLETES INDOKOLÁS**

1.§-hoz

A **MOK**  fővárosi házi- és gyermekorvosok parkolási problémájával kereste meg a Fővárosi Önkormányzatot, amelyek egy része a **R**. módosításával megoldható. A **MOK** szerint az egészségügyi várakozási hozzájárulás és az egészségügyi behajtási-várakozási hozzájárulás esetén az **R.-ben** előírt 2 óra időtartamú díjfizetés nélküli várakozásra jogosító időbeni korlátozás ésszerűtlen, tekintettel a 4 órás rendelési időre, valamint a rendelői adminisztrációra, és a betegekhez történő kiszállásra, ezért kezdeményezték az időkorlát eltörlését és így a parkolótárcsa használatának megszüntetését.

Budapest Főváros Közgyűlése a 23/2018. (VI.19.) Főv. Kgy. rendelettel módosította a 30/2010. (VI.4.) Fővárosi Közgyűlési rendeletet és annak mellékleteit.

A **R**. módosításával az egészségügyi várakozási hozzájárulás az adott kerület közigazgatási területén lévő közúti várakozóhelyeken időtartam-korlátozás és díjfizetés nélküli várakozásra jogosít. A legfeljebb 2 óra időtartamú díjfizetés nélküli várakozásra jogosító időbeni korlátozás eltörlésre került.

A fővárosi rendeletmódosítás eredményeként szükséges módosítani a **Rendelet** 5. § (3) bekezdését a fővárosi parkolási rendelet hatályos rendelkezése alapján.

2.§-hoz

Hatályba léptető és hatályon kívül helyező rendelkezéseket tartalmaz.